GREEK SUPREME COURT DECISION

Decision ID: 401/2024
Decision Number: 401
Decision Year: 2024
Department: Πολιτικό (Α1)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α1' Πολιτικό Τμήμα Συγκροτήθηκε από τους Δικαστές: Ασημίνα Υφαντή, Αντιπρόεδρο του Αρείου Πάγου - Εισηγήτρια, Βρυσηίδα Θωμάτου, Γεώργιο Σχοινοχωρίτη, Ευτύχιο Νικόπουλο και Βαρβάρα Πάπαρη, Αρεοπαγίτες. Συνεδρίασε δημόσια στο ακροατήριό του, στις 19 Φεβρουαρίου 2024, με την παρουσία και του Γραμματέα Γεωργίου Φιστούρη, για να δικάσει την υπόθεση μεταξύ: Του αναιρεσείοντος: Ν. Κ. του Ι., κατοίκου ….. ο οποίος εκπροσωπήθηκε από τον πληρεξούσιο δικηγόρο του Γεώργιο Μπήκα. Της αναιρεσιβλήτου: Ανώνυμης Εταιρείας με την επωνυμία "…..", που εδρεύει στην …… και εκπροσωπείται νόμιμα, η οποία δεν εκπροσωπήθηκε στο ακροατήριο.

Judges: Ασημίνα Υφαντή, Αντιπρόεδρο του Αρείου Πάγου - Εισηγήτρια, Βρυσηίδα Θωμάτου, Γεώργιο Σχοινοχωρίτη, Ευτύχιο Νικόπουλο, Βαρβάρα Πάπαρη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α1' Πολιτικό Τμήμα Συγκροτήθηκε από τους Δικαστές: Ασημίνα Υφαντή, Αντιπρόεδρο του Αρείου Πάγου - Εισηγήτρια, Βρυσηίδα Θωμάτου, Γεώργιο Σχοινοχωρίτη, Ευτύχιο Νικόπουλο και Βαρβάρα Πάπαρη, Αρεοπαγίτες. Συνεδρίασε δημόσια στο ακροατήριό του, στις 19 Φεβρουαρίου 2024, με την παρουσία και του Γραμματέα Γεωργίου Φιστούρη, για να δικάσει την υπόθεση μεταξύ: Του αναιρεσείοντος: Ν. Κ. του Ι., κατοίκου ….. ο οποίος εκπροσωπήθηκε από τον πληρεξούσιο δικηγόρο του Γεώργιο Μπήκα. Της αναιρεσιβλήτου: Ανώνυμης Εταιρείας με την επωνυμία "…..", που εδρεύει στην …… και εκπροσωπείται νόμιμα, η οποία δεν εκπροσωπήθηκε στο ακροατήριο.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Από τις διατάξεις των άρθρων 294, 295 παρ. 1, 296, 297, 299 και 495 παρ. 1 ΚΠολΔ που εφαρμόζονται, σύμφωνα με το άρθρο 573 παρ. 1 του ίδιου Κώδικα, και στην διαδικασία της αναιρετικής δίκης, προκύπτει ότι η παραίτηση από το δικόγραφο του ενδίκου μέσου της αναιρέσεως που έχει ασκηθεί, ολική ή μερική, μπορεί να γίνει, χωρίς συναίνεση του αντιδίκου του παραιτουμένου, πριν από την έναρξη της προφορικής συζητήσεως της υποθέσεως, και με δήλωση που καταχωρίζεται στα πρακτικά, είτε από τον διάδικο είτε από τον κατ' άρθρο 96 ΚΠολΔ πληρεξούσιο δικηγόρο του, που αρκεί να έχει γενική πληρεξουσιότητα (άρθρα 94 παρ. 1, 96 παρ.1, 98 ΚΠολΔ). Η νομότυπη ως άνω παραίτηση έχει ως συνέπεια ότι η αναίρεση θεωρείται ότι δεν ασκήθηκε και επιφέρει αντίστοιχη, ανάλογη με το περιεχόμενο και την έκτασή της, κατάργηση της δίκης (ΑΠ 542/2019, ΑΠ 1915/2017, ΑΠ 369/2013). Στην προκειμένη περίπτωση και όπως προκύπτει από τα πρακτικά συνεδριάσεως του Δικαστηρίου τούτου, πριν από την έναρξη της προφορικής συζητήσεως της υποθέσεως ο αναιρεσείων, με καταχωρισθείσα στα πρακτικά δήλωση του έχοντος προς τούτο πληρεξουσιότητα δικηγόρου του Γεωργίου Μπήκα, δυνάμει του υπ' αριθ. ../2024 πληρεξουσίου της συμβολαιογράφου Πατρών Κονδυλίας Παπαδημητρίου, παραιτήθηκε από το δικόγραφο της κρινόμενης αιτήσεως για αναίρεση της υπ' αριθ. 102/2018 αποφάσεως του Τριμελούς Εφετείου Πατρών. Συνακόλουθα με τα παραπάνω, η γενόμενη κατά τον προαναφερόμενο τρόπο νομότυπη παραίτηση του αναιρεσείοντος από το δικόγραφο της ένδικης αιτήσεως αναιρέσεως, με δήλωση του έχοντος πληρεξουσιότητα προς τούτο, πληρεξουσίου δικηγόρου του, η οποία καταχωρήθηκε στα ταυτάρίθμα με την παρούσα απόφαση πρακτικά συνεδριάσεως του Δικαστηρίου, είναι έγκυρη και επέφερε τα αποτελέσματα της, δηλαδή, η αίτηση αναιρέσεως θεωρείται αναδρομικά ότι δεν ασκήθηκε και, αντίστοιχα, καταργείται η δίκη. Δικαστικά έξοδα δεν επιβάλλονται σε βάρος του αναιρεσείοντος, που παραιτήθηκε, διότι η αναιρεσίβλητη δεν παρέστη και δεν υπέβαλε σχετικό αίτημα. Τέλος, πρέπει να διαταχθεί η επιστροφή στον αναιρεσείοντα του κατατεθέντος από αυτόν παραβόλου (άρθρο 495 παρ. 3 ΚΠολΔ), καθόσον, ενόψει της παραπάνω παραιτήσεώς του, το δικαστήριο δεν προχώρησε, κατ' άρθρο 577 παρ. 1 ΚΠολΔ, στην έρευνα του παραδεκτού της αναιρέσεως (ΑΠ 82/2020).

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Θεωρεί ότι δεν ασκήθηκε η από 9-8-2018 αίτηση του Ν..Κ….για αναίρεση της υπ' αριθμ. 102/2018 αποφάσεως του Τριμελούς Εφετείου Πατρών. Κηρύσσει καταργημένη τη δίκη. Διατάσσει την επιστροφή του παραβόλου που κατατέθηκε κατά την άσκηση της αναιρέσεως στον αναιρεσείοντα. ΚΡΙΘΗΚΕ, αποφασίσθηκε στην Αθήνα, στις 4 Μαρτίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 13 Μαρτίου 2024.

LEGAL REFERENCES
Articles Referenced: άρθρων 294, άρθρο 573 παρ. 1, άρθρο 96, άρθρα 94 παρ. 1, άρθρο 495 παρ. 3, άρθρο 577 παρ. 1, άρθρο 573, άρθρα 94, άρθρο 495, άρθρο 577
Article Codes: ΚΠολΔ
Law References: nan
Total Articles Cited: 7

DATES MENTIONED: 9-8-2018|19-02-2024|04-03-2024|13-03-2024

SOURCE: https://areiospagos.gr/nomologia/apofaseis_DISPLAY.asp?cd=PGG6FIX3WH3NEWEBW2YKMQNJNXH5Y4&apof=401_2024&info=ΠΟΛΙΤΙΚΕΣ -  Α1